钦定古今图书集成/明伦汇编/闺媛典/第005卷 > 《豫章行苦相篇》傅元
## 钦定古今图书集成/明伦汇编/闺媛典/第005卷 > 《豫章行苦相篇》傅元

“苦相身为女，卑陋难再陈。”男儿当门户，堕地自生神。
雄心志四海，万里望风尘。女育无欣爱，不为家所珍。
长大逃深室，藏头羞见人。垂泪适他乡，忽如雨绝云。
低头和颜色，素齿结朱唇。跪拜无复数，婢妾如严宾。
情合同云汉，葵藿仰阳春。心乖甚水火，百恶集其身。
“玉颜随年变，丈夫多好新。昔为形与影，今为胡与秦。”
胡秦时相见，一绝逾参辰。